ระเบียบเทศบาลตำบลลำนารายณ์ระเบียบเทศบาลตำบลลำนารายณ์ว่าด้วยคณะกรรมการชุมชนพ.ศ. ๒๕๕๓ เพื่อให้ประชาชนในเขตเทศบาลตำบลลำนารายณ์ ได้มีส่วนร่วมในการบริหารพัฒนาชุมชนท้องถิ่นของตนเองและมีบทบาทในการพัฒนา ป้องกันแก้ไขปัญหาทางโครงสร้างพื้นฐาน เศรษฐกิจ สังคม การจัดการทรัพยากรธรรมชาติและสิ่งแวดล้อมที่อยู่ในอำนาจหน้าที่ของเทศบาลตำบลลำนารายณ์รวมถึงสอดคล้องกับวิธีการบริหารกิจการบ้านเมืองที่ดีอันจะเป็นการส่งเสริมความร่วมมือของประชาชนกับเทศบาลฯในการจัดบริการสาธารณะ ตามอำนาจหน้าที่และเสริมสร้างความเข้มแข็งให้กับชุมชนอาศัยอำนาจตามความในมาตรา ๔๘ เตรส (๔) แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓ และมาตรา๕๐ (๙) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๐) พ.ศ. ๒๕๔๒เทศบาลตำบลลำนารายณ์โดยความเห็นชอบของสภาเทศบาลตำบลลำนารายณ์ ในคราวประชุมสมัยสามัญสมัยที่ ๔ ประจำปี ๒๕๕๓ เมื่อวันที่ ๒๓ พฤศจิกายน ๒๕๕๓ จึงวางระเบียบเพื่อเป็นแนวทางในการปฏิบัติงานพัฒนาชุมชน ดังต่อไปนี้ข้อ ๑ ระเบียบนี้เรียกว่าระเบียบเทศบาลตำบลลำนารายณ์ ว่าด้วยคณะกรรมการชุมชน พ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบเทศบาลตำบลลำนารายณ์ ว่าด้วยคณะกรรมการชุมชน พ.ศ. ๒๕๔๗(๒) ระเบียบเทศบาลตำบลลำนารายณ์ ว่าด้วยคณะกรรมการชุมชนแก้ไขเพิ่มเติม (ฉบับที่ ๒) พ.ศ. ๒๕๔๙(๓) ระเบียบเทศบาลตำบลลำนารายณ์ ว่าด้วยคณะกรรมการชุมชนแก้ไขเพิ่มเติม (ฉบับที่ ๓) พ.ศ. ๒๕๕๑ข้อ ๔ ให้นายกเทศมนตรีตำบลลำนารายณ์รักษาการตามระเบียบนี้และให้มีอำนาจตีความวินิจฉัยปัญหาตลอดจนกำหนดหลักเกณฑ์และวิธีปฏิบัติเกี่ยวกับการปฏิบัติตามระเบียบนี้ในกรณีมีเหตุจำเป็นนายกเทศมนตรีตำบลลำนารายณ์อาจยกเว้นการปฏิบัติตามความในระเบียบนี้เป็นกรณีได้หมวด ๑บททั่วไป ข้อ ๕ ในระเบียบนี้เทศบาล หมายความว่าเทศบาลตำบลลำนารายณ์นายกเทศมนตรี หมายความว่านายกเทศมนตรีตำบลลำนารายณ์ชุมชน หมายความว่า ชุมชนพักอาศัยหนาแน่นชุมชนแออัด ชุมชนชานเมือง เคหะชุมชน หมู่บ้านจัดสรรและหรือชุมชนเมืองที่เทศบาลตำบลลำนารายณ์กำหนดขึ้นโดยทำเป็นประกาศเทศบาลตำบลลำนารายณ์กรรมการชุมชน หมายความว่าบุคคลที่ได้รับการเลือกตั้งตามระเบียบนี้ และได้รับการแต่งตั้งจากเทศบาลคณะกรรมการชุมชน หมายความว่าคณะบุคคลที่ได้รับการเลือกตั้งจากประชาชนในชุมชนนั้น ๆ โดยเทศบาลประกาศแต่งตั้งเพื่อบริหารงานภายในชุมชนที่อาศัยประธานคณะกรรมการชุมชน หมายความว่าผู้ที่อยู่อาศัยในชุมชนนั้นและมีชื่ออยู่ในทะเบียนบ้านในชุมชนที่ตนอาศัยอยู่และได้รับการคัดเลือกจากคณะกรรมการชุมชนให้ดำรงตำแหน่งประธานคณะกรรมการชุมชนที่ปรึกษากรรมการชุมชน หมายความว่าบุคคลที่ได้รับการคัดเลือกจากกรรมการชุมชนสมาชิกชุมชน หมายความว่าผู้ที่อยู่อาศัยในชุมชนผู้อำนวยการเลือกตั้ง หมายความว่าปลัดเทศบาลหรือผู้ที่ได้รับมอบหมายจากปลัดเทศบาลเจ้าหน้าที่ หมายความว่าผู้ซึ่งได้รับการแต่งตั้ง/มอบหมายจากนายกเทศมนตรีให้ปฏิบัติงานตามระเบียบนี้หมวด ๒วัตถุประสงค์ ข้อ ๖ เพื่อให้ชุมชนได้มีการรวมตัวกันคัดเลือกคณะกรรมการขึ้นมาเพื่อร่วมกันแก้ไขปัญหาในชุมชนของตนเอง ตลอดจนร่วมมือกันพัฒนาชุมชนให้สมาชิกในชุมชนมีคุณภาพชีวิตที่ดีเพื่อให้ชุมชนเข้มแข็งข้อ ๗ เพื่อให้ชุมชนเกิดการเรียนรู้เกี่ยวกับการปกครองตามระบอบประชาธิปไตยอันมีพระมหากษัตริย์ทรงเป็นประมุขอันเป็นพื้นฐานของการปกครองประเทศข้อ ๘ เพื่อให้ชุมชนเข้มแข็งทั้งทางด้านเศรษฐกิจสังคม เกิดความรักสมัครสมานสามัคคีภายในชุมชนของตนเองข้อ ๙ เพื่อให้มีการอนุรักษ์ทรัพยากรธรรมชาติและสิ่งแวดล้อมในชุมชนและสืบสานศิลปวัฒนธรรมประเพณี ตลอดจนภูมิปัญญาท้องถิ่นให้คงอยู่ตลอดไปข้อ ๑๐ เพื่อประสานความร่วมมือระหว่างหน่วยงานภาครัฐและภาคเอกชนเพื่อพัฒนาและนำบริการหรือโครงการต่าง ๆ ไปช่วยเหลือสมาชิกในชุมชนหมวด ๓การจัดตั้งชุมชน ข้อ ๑๑ ให้แบ่งพื้นที่ภายในเขตเทศบาลออกเป็นเขตชุมชนตามประกาศของเทศบาลโดยตั้งชื่อชุมชนของแต่ละเขตที่จัดตั้งขึ้นและในชุมชนหนึ่ง ๆ ให้มีคณะกรรมการชุมชนจากการเลือกตั้งของสมาชิกที่อาศัยอยู่ในชุมชนนั้นๆหมวด ๔คณะกรรมการชุมชน ข้อ ๑๒ ในชุมชนหนึ่งให้มีคณะกรรมการชุมชนคณะหนึ่งโดยการเลือกตั้งของประชาชนในชุมชนมีจำนวนไม่น้อยกว่า ๙ คน แต่ไม่เกิน ๑๕ คน ตามประกาศของเทศบาลโดยนายกเทศมนตรีแต่งตั้งให้ทำหน้าที่บริหารชุมชนข้อ ๑๓ บุคคลดังต่อไปนี้เป็นผู้มีสิทธิสมัครรับเลือกตั้ง(๑) มีสัญชาติไทย(๒)เป็นผู้มีชื่ออยู่ในทะเบียนบ้านภายในเขตชุมชนเป็นเวลาติดต่อกันไม่น้อยกว่า ๑ ปี นับถึงวันสมัครรับเลือกตั้ง(๓) มีอายุไม่ต่ำกว่า ๒๕ ปีบริบูรณ์ในวันเลือกตั้ง(๔) เป็นผู้เลื่อมใสในการปกครองระบอบประชาธิปไตยตามรัฐธรรมนูญอันมีพระมหากษัตริย์ทรงเป็นประมุข(๕) ไม่เป็นภิกษุ สามเณร นักพรตหรือนักบวช(๖) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้หรือวิกลจริต หรือมีจิตฟั่นเฟือนไม่สมประกอบ(๗) ไม่เป็นผู้ติดยาเสพติดให้โทษหรือยุ่งเกี่ยวกับยาเสพติดให้โทษ(๘) เป็นผู้มีความเสียสละ มีความรับผิดชอบไม่ใช้ตำแหน่งหรืออำนาจหน้าที่ในทางที่ผิดหรือแสวงหาผลประโยชน์แก่ตนเองหรือหมู่คณะโดยมิชอบ(๙) ไม่เป็นโรคติดต่อร้ายแรง ได้แก่(ก)โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจของสังคม(ข) วัณโรคในระยะอันตราย(ค) โรคเท้าช้างในระยะที่ปรากฏอาการเป็นที่น่ารังเกียจของสังคม(ง) โรคพิษสุราเรื้อรัง(๑๐) ไม่เป็นผู้เคยถูกจำคุกหรือต้องคำพิพากษาถึงที่สุดให้จำคุกโดยได้พ้นโทษมาแล้วยังไม่ถึง ๕ ปีในวันเลือกตั้งเว้นแต่เป็นความผิดที่ได้กระทำโดยประมาทหรือความผิดลหุโทษ(๑๑) ไม่เป็นบุคคลล้มละลายข้อ ๑๔ บุคคลดังต่อไปนี้เป็นผู้มีสิทธิออกเสียงลงคะแนนเลือกตั้ง(๑) มีสัญชาติไทย(๒) มีอายุไม่ต่ำกว่า ๑๘ ปีบริบูรณ์ในวันที่ ๑ มกราคมของปีที่มีการเลือกตั้ง(๓)มีชื่ออยู่ในทะเบียนบ้านภายในเขตชุมชนเป็นเวลาติดต่อกันไม่น้อยกว่า ๑ ปี นับถึงวันเลือกตั้ง(๔) ไม่เป็นภิกษุ สามเณร นักพรตหรือนักบวชข้อ ๑๕ การเลือกตั้งคณะกรรมการชุมชนกระทำได้ ๒ วิธี ดังนี้วิธีที่ ๑ เลือกตั้งโดยวิธีเปิดเผยวิธีที่ ๒ เลือกตั้งโดยวิธีลับการเลือกตั้งคณะกรรมการชุมชน จะใช้วิธีที่ ๑ หรือวิธีที่ ๒ นั้นให้ประชาชนที่มาร่วมประชุมในขณะนั้นลงมติโดยถือเสียงข้างมากข้อ ๑๖ การกำหนดวันรับสมัคร วันเลือกตั้งสถานที่เลือกตั้ง ขั้นตอนและวิธีการเลือกตั้ง ให้เป็นไปตามหลักเกณฑ์ที่เทศบาลกำหนดทั้งนี้โดยไม่ขัดต่อระเบียบและกฎหมายข้อ ๑๗ ในวันเลือกตั้งให้จัดการประชุมเพื่อชี้แจงรายละเอียดเกี่ยวกับการเลือกตั้งคณะกรรมการชุมชนและขอมติวิธีการเลือกตั้งตามข้อ๑๕โดยให้นายกเทศมนตรีหรือผู้ที่ได้รับมอบหมายจากนายกเทศมนตรีเป็นประธานในที่ประชุมให้ปลัดเทศบาลหรือผู้ที่ได้รับมอบหมายจากปลัดเทศบาลเป็นผู้อำนวยการเลือกตั้งทำหน้าที่ดูแลการเลือกตั้งให้ดำเนินไปด้วยความเรียบร้อยและถูกต้อง ทั้งนี้ เท่าที่ไม่ขัดต่อระเบียบและกฎหมายข้อ ๑๘ คณะกรรมการชุมชนมีโครงสร้างดังต่อไปนี้(๑) ประธานคณะกรรมการชุมชน(๒) รองประธานคณะกรรมการชุมชน(๓) กรรมการฝ่ายปกครอง(๔) กรรมการฝ่ายป้องกันและรักษาความสงบเรียบร้อย(๕) กรรมการฝ่ายการคลัง(๖) กรรมการฝ่ายสาธารณสุข(๗) กรรมการฝ่ายพัฒนา(๘) กรรมการฝ่ายการศึกษา(๙) กรรมการฝ่ายสวัสดิการสังคม(๑๐) กรรมการฝ่ายกิจการเด็ก เยาวชน สตรี และผู้สูงอายุ(๑๑) เลขานุการคณะกรรมการฯ ซึ่งคณะกรรมการเลือกกันเองให้คณะกรรมการชุมชนเลือกประธานคณะกรรมการชุมชน ๑ คนรองประธานคณะกรรมการชุมชน ๑ คน กรรมการฝ่ายปกครอง ๑ คนกรรมการฝ่ายป้องกันและรักษาความสงบเรียบร้อย ๑ คน กรรมการฝ่ายการคลัง ๑ คนกรรมการฝ่ายสาธารณสุข ๑ คน กรรมการฝ่ายพัฒนา ๑ คน กรรมการฝ่ายการศึกษา ๑ คนกรรมการฝ่ายสวัสดิการสังคม ๑ คน และกรรมการฝ่ายกิจการเด็กเยาวชน สตรีและผู้สูงอายุ๑ คน การออกเสียงลงคะแนนให้กระทำโดยเปิดเผย เว้นแต่ในที่ประชุมมีมติให้ใช้วิธีลับถ้าคะแนนเสียงเท่ากันให้ใช้วิธีจับสลากทั้งนี้ กรรมการคนหนึ่งอาจเป็นกรรมการฝ่ายมากกว่าหนึ่งฝ่ายก็ได้ให้มีที่ปรึกษาคณะกรรมการฝ่ายต่าง ๆ ประจำชุมชนได้ตามจำนวนที่เห็นสมควรโดยประธานคณะกรรมการชุมชนแต่งตั้งจากผู้มีความรู้ ความสามารถและคุณสมบัติตามข้อ ๑๓ข้อ ๑๙ ให้มีพนักงานเทศบาลตำบลลำนารายณ์หรือบุคคลจากหน่วยงานราชการอื่นหรือผู้มีความรู้ความสามารถซึ่งอาศัยอยู่ในชุมชนเป็นที่ปรึกษาตามที่ชุมชนเห็นสมควรโดยได้รับการแต่งตั้งจากนายกเทศมนตรีข้อ ๒๐ คณะกรรมการชุมชนให้มีวาระการดำรงตำแหน่งคราวละ ๔ ปี นับแต่วันที่มีการเลือกตั้งนอกจากพ้นจากตำแหน่งเนื่องจากครบวาระคณะกรรมการชุมชนพ้นจากตำแหน่งด้วยเหตุหนึ่งเหตุใด ดังต่อไปนี้(๑) ตาย(๒) ลาออก โดยยื่นหนังสือลาออกต่อประธานคณะกรรมการชุมชน(๓) ขาดคุณสมบัติตามข้อ ๑๓(๔) ขาดการประชุมติดต่อกันเกิน ๓ ครั้งโดยไม่มีเหตุผลอันสมควรและที่ประชุมคณะกรรมการชุมชนมีมติให้พ้นจากตำแหน่ง(๕) ผู้มีสิทธิเลือกตั้งจำนวน ๒ ใน ๓เข้าชื่อเสนอต่อนายกเทศมนตรีให้พ้นจากตำแหน่งและนายกเทศมนตรีให้ความเห็นชอบ(๖) คณะกรรมการชุมชนมีมติให้พ้นจากตำแหน่งโดยเห็นว่ามีความบกพร่องในหน้าที่หรือมีความประพฤติในการที่จะนำมาซึ่งความเสื่อมเสียแก่ชุมชนโดยต้องมีคะแนนเสียงไม่น้อยกว่ากึ่งหนึ่งของจำนวนกรรมการชุมชนที่มีอยู่ในตำแหน่ง(๗) ต้องคำพิพากษาถึงที่สุดให้จำคุกเว้นแต่เป็นความผิดที่ได้กระทำโดยประมาทหรือความผิดลหุโทษการลาออกตาม (๒)จะมีผลทันทีเมื่อยื่นหนังสือลาออกต่อประธานคณะกรรมการชุมชนเมื่อประธานฯได้รับหนังสือลาออกแล้วให้รายงานนายกเทศมนตรีเพื่อดำเนินการเลือกตั้งกรรมการตามระเบียบข้อ ๒๑ ต่อไปยกเว้นการลาออกจากตำแหน่งประธานคณะกรรมการชุมชนให้ยื่นหนังสือลาออกต่อนายกเทศมนตรี และจะมีผลทันทีเมื่อยื่นหนังสือลาออกข้อ ๒๑ เมื่อตำแหน่งกรรมการชุมชนว่างลงด้วยเหตุอื่นนอกจากครบวาระให้มีการเลือกตั้งกรรมการแทนตำแหน่งที่ว่างภายในหกสิบวันและให้ผู้ที่ได้รับการเลือกตั้งอยู่ในตำแหน่งได้เท่ากับเวลาของผู้ซึ่งตนแทนเว้นแต่วาระการดำรงตำแหน่งของคณะกรรมการชุมชนคงเหลือไม่ถึง ๑๘๐ วันหมวด ๕หน้าที่คณะกรรมการชุมชน ข้อ ๒๒ คณะกรรมการชุมชนมีหน้าที่ ดังต่อไปนี้(๑) เป็นผู้นำในการพัฒนาชุมชน และเป็นที่ปรึกษาของประชาชนในชุมชน(๒) สำรวจ ค้นหาปัญหาในชุมชนและวางแผนพัฒนาระดับชุมชน(๓) ประสานงานระหว่างชุมชนและเจ้าหน้าที่ของหน่วยงานที่เกี่ยวข้อง(๔) ร่วมมือกับประชาชนหาหนทางแก้ไขปัญหาต่าง ๆ ของชุมชนโดยวิธีการของประชาธิปไตย(๕) เสริมสร้างความสามัคคีของผู้อยู่อาศัยในชุมชน(๖) ปฏิบัติหน้าที่อื่น ๆ เพื่อประโยชน์ส่วนรวมของชาติและชุมชนข้อ ๒๓ ให้กรรมการในตำแหน่งต่างๆ มีหน้าที่ดังนี้(๑) ประธานคณะกรรมการ มีหน้าที่(ก) เป็นประธานในการประชุม(ข) ควบคุมการนับคะแนนเสียงและชี้ขาดในกรณีที่มีคะแนนเสียงเท่ากัน(ค) ควบคุมและติดตามการดำเนินงานของกรรมการฝ่ายต่าง ๆ(ง) เป็นตัวแทนกรรมการชุมชนในการติดต่อประสานงานกับหน่วยงานราชการองค์กรและหน่วยงานเอกชนต่าง ๆ(จ) ทำหน้าที่ในการเป็นผู้นำพัฒนาชุมชน และงานอื่น ๆที่ได้รับมอบหมายจากเทศบาล(๒) รองประธานกรรมการ มีหน้าที่ดำเนินการแทนประธานกรรมการในกรณีที่ประธานไม่อยู่หรือไม่สามารถปฏิบัติหน้าที่ได้และปฏิบัติหน้าที่ตามที่ประธานกรรมการมอบหมาย(๓) เลขานุการคณะกรรมการ มีหน้าที่(ก) ทำหนังสือเชิญประชุม(ข) จัดระเบียบวาระการประชุมและจดบันทึกรายงานการประชุมเพื่อเสนอต่อที่ประชุมและหน่วยงานอื่นที่เกี่ยวข้อง(ค) ปฏิบัติงานสารบัญและจัดเก็บดูแลเอกสารของชุมชน(ง) ประสานงานกับทุก ๆ ฝ่าย(จ) ปฏิบัติหน้าที่ตามที่ประธานกรรมการมอบหมายและงานอื่นทั่วไปที่ไม่มีอยู่ในหน้าที่ของฝ่ายใด(๔) ฝ่ายปกครอง มีหน้าที่เกี่ยวกับการบำบัดทุกข์บำรุงสุขของประชาชนดูแลกิจการในชุมชนให้เป็นไปตามกฎหมาย ขนบธรรมเนียมประเพณี จารีตประเพณีและนโยบายส่วนรวมของชาติแนะนำและส่งเสริมให้ประชาชนในชุมชนมีความสนใจการปกครองระบอบประชาธิปไตยอันมีพระมหากษัตริย์ทรงเป็นประมุขและการปกครองส่วนท้องถิ่นรวมทั้งการเสริมสร้างความสามัคคีของส่วนรวม(๕) ฝ่ายป้องกันและรักษาความสงบเรียบร้อยมีหน้าที่เกี่ยวกับการจัดหน่วยกำลังคุ้มกันและรักษาความสงบเรียบร้อยในชุมชนรวมทั้งการเสริมสร้างความสามัคคีของส่วนรวม(๖) ฝ่ายการคลังมีหน้าที่เกี่ยวกับการเงินและบัญชีของชุมชนและทรัพย์สินของชุมชน(๗) ฝ่ายสาธารณสุข มีหน้าที่เกี่ยวกับการรักษาพยาบาล การอนามัยการวางแผนครอบครัวการสุขาภิบาล ตลอดจนการป้องกันและรักษาสภาวะแวดล้อมของชุมชน(๘) ฝ่ายพัฒนามีหน้าที่เกี่ยวกับการพัฒนาอาชีพของประชาชนและพัฒนาชุมชนในด้านต่าง ๆ โดยร่วมมือกับคณะกรรมการฝ่ายอื่นๆ ตามนโยบายของคณะกรรมการชุมชน(๙) ฝ่ายการศึกษา มีหน้าที่เกี่ยวกับการศึกษา การลูกเสือเด็กเยาวชนและสตรีตลอดจนกิจกรรมที่เกี่ยวกับการศาสนาและวัฒนธรรมการกีฬาและนันทนาการ การประชาสัมพันธ์ข่าวสารต่าง ๆ ตลอดจนกิจกรรมและการดำเนินงานของชุมชน(๑๐) ฝ่ายสวัสดิการสังคม มีหน้าที่เกี่ยวกับสวัสดิการของประชาชนและสงเคราะห์ผู้ยากจนที่ไม่สามารถช่วยตนเองได้(๑๑) ฝ่ายกิจการเด็ก เยาวชน สตรีและผู้สูงอายุมีหน้าที่เกี่ยวกับการวางแผนพัฒนาเด็กเยาวชน สตรีและผู้สูงอายุในการดำเนินงานของกรรมการฝ่ายต่าง ๆ อาจจัดตั้งกลุ่มเยาวชน กลุ่มสตรีกลุ่มแม่บ้านกลุ่มอาชีพ กลุ่มอาสาพัฒนาชุมชน กลุ่มอาสาสมัครต่าง ๆช่วยเหลือและสนับสนุนการปฏิบัติงานของกรรมการชุมชนแต่ละฝ่ายได้ตามที่เห็นสมควรหมวด ๖การประชุมและการลงมติ ข้อ ๒๔ ให้มีการประชุมคณะกรรมการชุมชนครั้งแรกภายใน๑๕ วัน นับแต่วันเลือกตั้งเพื่อเลือกประธานคณะกรรมการชุมชน รองประธานคณะกรรมการชุมชนและกรรมการฝ่ายต่างๆ ตามข้อ ๑๘ข้อ ๒๕ ให้คณะกรรมการชุมชนประชุมกันเป็นประจำอย่างน้อยเดือนละหนึ่งครั้งแต่ถ้ามีความจำเป็นอาจเรียกประชุมเป็นกรณีพิเศษได้ การกำหนดวันเวลาและสถานที่ในการประชุมให้ประธานคณะกรรมการชุมชนเป็นผู้กำหนดและเรียกประชุมโดยคำนึงถึงความสะดวกและการประกอบอาชีพของกรรมการชุมชนเป็นหลักข้อ ๒๖ การนัดประชุมให้เลขานุการคณะกรรมการชุมชนจัดทำหนังสือเชิญประชุมแจ้งให้คณะกรรมการชุมชนทราบล่วงหน้าไม่น้อยกว่า๓ วัน เว้นแต่กรณีจำเป็นเร่งด่วนประธานคณะกรรมการชุมชนอาจเชิญประชุมด้วยวาจาก็ได้การประชุมให้กระทำโดยเปิดเผยและเปิดโอกาสให้ประชาชนในชุมชนเข้าฟังได้เว้นแต่คณะกรรมการชุมชนจะลงมติให้ประชุมลับข้อ ๒๗ การประชุมต้องมีคณะกรรมการชุมชนมาประชุมไม่น้อยกว่ากึ่งหนึ่งของจำนวนคณะกรรมการชุมชนเท่าที่มีอยู่จึงจะครบองค์ประชุมประธานคณะกรรมการชุมชน มีหน้าที่ดำเนินการประชุมให้เป็นไปด้วยความเรียบร้อยตามระเบียบวาระการประชุมในกรณีประธานคณะกรรมการชุมชนไม่อยู่หรือไม่สามารถปฏิบัติหน้าที่ได้ให้รองประธานคณะกรรมการชุมชนเป็นประธานในที่ประชุมและถ้าประธานคณะกรรมการชุมชนและรองประธานคณะกรรมการชุมชนไม่อยู่หรือไม่สามารถปฏิบัติหน้าที่ให้กรรมการที่มาประชุมเลือกกรรมการคนหนึ่งทำหน้าที่ประธานในที่ประชุมข้อ ๒๘ ในการประชุมแต่ละครั้งให้เลขานุการคณะกรรมการชุมชนจดบันทึกรายงานการประชุมแล้วรายงานให้เทศบาลตำบลลำนารายณ์ทราบโดยไม่ชักช้าข้อ ๒๙ การลงมติให้ถือเสียงข้างมากเป็นเกณฑ์ กรรมการชุมชนคนหนึ่งมีสิทธิออกเสียงหนึ่งเสียงในการลงคะแนนถ้ามีคะแนนเสียงเท่ากันให้ประธานในที่ประชุมมีสิทธิออกเสียงอีกหนึ่งเสียงเป็นเสียงชี้ขาดข้อ ๓๐ เมื่อมีปัญหาโต้แย้งเกี่ยวกับการประชุมตามหมวดนี้หรือกรณีที่ไม่ได้กำหนดไว้ในหมวดนี้ ให้ประธานนำข้อโต้แย้งนั้นเสนอต่อนายกเทศมนตรีเพื่อพิจารณาวินิจฉัยคำวินิจฉัยของนายกเทศมนตรีให้เป็นที่สุดและให้ใช้ได้เฉพาะในการประชุมคราวนั้นหมวด ๗การควบคุมดูแล ข้อ ๓๑ ให้นายกเทศมนตรีเป็นผู้ควบคุมการปฏิบัติหน้าที่ของคณะกรรมการชุมชนหรือมติที่ประชุมให้เป็นไปตามกฎหมายระเบียบ ข้อบังคับของทางราชการ และอาจมีคำสั่งระงับการดำเนินการใด ๆซึ่งเห็นว่าเป็นผลเสียแก่ชุมชนหรือราชการและให้ปลัดเทศบาลเป็นผู้ช่วยเหลือนายกเทศมนตรีในการปฏิบัติหน้าที่ตามวรรคหนึ่งให้นายกเทศมนตรีหรือปลัดเทศบาลมีอำนาจเรียกกรรมการชุมชนมาชี้แจงหรือให้ข้อเท็จจริงตลอดจนเรียกรายงานและเอกสารใด ๆ จากคณะกรรมการชุมชนมาตรวจสอบก็ได้ข้อ ๓๒ ในกรณีที่นายกเทศมนตรีเห็นว่ากรรมการชุมชนผู้ใดปฏิบัติหน้าที่ไปในทางที่อาจเสื่อมเสียต่อชุมชนหรือเสียหายแก่ทางราชการและนายกเทศมนตรีได้แนะนำตักเตือนแล้วไม่ปฏิบัติตามนายกเทศมนตรีอาจมีคำสั่งระงับการปฏิบัติหน้าที่เป็นการชั่วคราวได้ตามที่เห็นสมควรข้อ ๓๓ ให้มีคณะทำงานประกอบด้วย ปลัดเทศบาล รองปลัดเทศบาล หัวหน้าส่วนราชการต่าง ๆของเทศบาลตำบลลำนารายณ์ และเจ้าหน้าที่เทศบาลตำบลลำนารายณ์ที่ได้รับมอบหมายเป็นเลขานุการและผู้ช่วยเลขานุการ ทำหน้าที่ช่วยเหลือนายกเทศมนตรีในการควบคุมประสานงานและประเมินผลการปฏิบัติงานของคณะกรรมการชุมชนตามระเบียบฯนี้บทเฉพาะกาล ข้อ ๓๔ คณะกรรมการชุมชนที่ดำรงตำแหน่งอยู่ก่อนที่ระเบียบนี้ใช้บังคับให้ดำรงตำแหน่งอยู่ต่อไปจนกว่าจะหมดวาระประกาศณ วันที่ ๒๔ พฤศจิกายน พ.ศ. ๒๕๕๓ธัญญมนศรีผ่านนายกเทศมนตรีตำบลลำนารายณ์ปริยานุช/ผู้จัดทำ๖ พฤษภาคม ๒๕๕๔ณัฐวดี/ตรวจ๖ พฤษภาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔๕ ง/หน้า ๑/๒๐ เมษายน ๒๕๕๔